Δυνατότητα διαλόγων

Την περίοδο που η Documenta 14, η κορυφαία διεθνής έκθεση σύγχρονης τέχνης, βρίσκεται σε πλήρη εξέλιξη στην Αθήνα, η Πινακοθήκη Βογιατζόγλου δηλώνει παρούσα στη μεγάλη αυτή γιορτή της τέχνης με μια ιδιαίτερη έκθεση (Εγκαίνια: Δευτέρα 24/4 στις 20:00).

Ο Κυριάκος Μορταράκος βρίσκεται σε διάλογο με 17 ξεχωριστούς απόφοιτους του Εργαστηρίου του στη Σχολή Καλών Τεχνών της Θεσσαλονίκης, που τώρα πλέον συγκροτούν ανεξάρτητες και ισότιμες καλλιτεχνικές περιπτώσεις.

Τα έργα της έκθεσης καλύπτουν ένα ευρύ φάσμα εικαστικής έκφρασης, από ζωγραφική του τελάρου, γλυπτική, φωτογραφία, μέχρι εγκαταστάσεις και βίντεο.

Την έκθεση συνοδεύει πολυτελής κατάλογος με κείμενα Γ.Βογιατζόγλου, Κ.Μορταράκου, Μ.Στεφανίδη και Χ.Χριστοφή.

Σας περιμένουμε.